**Hoitoon pääsy suun terveydenhuollossa**

**Alle kouluikäiset**

Saat kutsun hammashoitajan vastaanotolle 1-, 3- ja 5-vuotiaana.

**Kouluikäiset**

Saat kutsun suuhygienistin vastaanotolle 1. ja 5. luokalla. 8. luokalla sinut kutsutaan hammaslääkärin vastaanotolle. 2. luokan aikana sinulle tehdään oikomishoidon tarpeen arviointi. Lisäksi tehdään yksilölliseen tarpeeseen perustuvia tarkastuksia.

**Opiskelijat**

Nokialla oppilaitoksissa opiskelevana olet oikeutettu terveyskeskuksen suun terveydenhuollon palveluihin. Hoito on maksutonta alle 18-vuotiaille.

**Aikuiset**

Voit varata ajan keskitetystä ajanvarauksesta. Ajanvarauksen yhteydessä sinulle tehdään hoidon tarpeen arvio, jolloin arvioidaan hoidon kiireellisyys.

**Yleisesti**

Mikäli tarvitset kiireellistä hoitoa, saat vastaanottoajan kolmen vuorokauden kuluessa. Mikäli sinulla on lieviä oireita tai vaivaa, saat vastaanottoajan kolmen viikon kuluessa ja oireettomien suun muutosten vuoksi saat vastaanottoajan kolmen kuukauden kuluessa. Mikäli tarvitset ajan kiireettömään tarkastukseen, saat vastaanottoajan 3-6 kuukauden kuluessa hammaslääkärille tai suuhygienistille.